open-index/open-wikipedia-markdown huggingface dataset:
Land Rover Freelander

**Land Rover Freelander** on Land Roverin vuosina 1997–2014 valmistama keskikokoinen crossover-tyyppinen automalli. Sen seuraajaksi tuli Land Rover Discovery Sport.

## Land Rover Freelander (1997–2006)

Ensimmäisen sukupolven Freelander esiteltiin syksyllä 1997. Se oli merkin ensimmäinen malli, joka perustui itsekantavalle korirakenteelle. Freelander oli alusta lähtien saatavana sekä kolmi- että viisiovisena korimallina. Kolmiovisesta valmistettiin myös osittain kangaskattoista versiota.

Vuoden 2002 Euro NCAP -kolaritestistä Freelander sai tulokseksi kolme tähteä viidestä.

Moottorivaihtoehtoina olivat aluksi 1,8-litrainen (117&nbsp;hv) bensiinimoottori ja 2,0-litrainen (98&nbsp;hv) dieselmoottori. Vuonna 2001 tuli saataville 2,5-litrainen V6 (177&nbsp;hv) ja aiemman dieselmoottorin korvasi BMW:n 2,0-litrainen (112&nbsp;hv).

Vuoden 2003 lopulla uudistettiin erityisesti keulan ilmettä uusilla ajovaloilla, etusäleiköllä ja puskurilla. Myös takavaloihin tehtiin muutoksia. 

## Land Rover Freelander 2 (2006–2014)

Freelander 2 -nimen saanut toisen sukupolven malli esiteltiin Lontoon autonäyttelyssä heinäkuussa 2006. Pohjois-Amerikassa mallia myytiin **Land Rover LR2** -nimisenä, samaan tapaan kuin Discovery oli saanut Pohjois-Amerikassa nimen LR3. Malli perustuu samalle Fordin EUCD-pohjalevylle kuin useat Ford- ja Volvo-mallit.

Vuoden 2007 Euro NCAP -kolaritestistä Freelander 2 sai tulokseksi täydet viisi tähteä.

Syksyllä 2010 malli sai muun muassa uudelleenmuotoillun etupuskurin. Samalla esiteltiin etuvetoinen malliversio.

Toinen kasvojenkohotus tuli vuonna 2012, jolloin auto sai LED-ajovalot ja -takavalot sekä uudistetun sisustan. 

## Lähteet

## Aiheesta muualla
Land Rover Discovery Sport

**Land Rover Discovery Sport** on Land Roverin vuodesta 2014 lähtien valmistama crossover-tyyppinen automalli, joka korvasi Land Rover Freelanderin.

Vuoden 2014 Euro NCAP -kolaritestistä Discovery Sport sai tulokseksi täydet viisi tähteä.

Discovery Sport esiteltiin Pariisin autonäyttelyssä syksyllä 2014. Aluksi mallissa käytettiin Fordin 2,0-litraista (240&nbsp;hv) EcoBoost-bensiinimoottoria ja 2,2-litraista (150/190&nbsp;hv) Duratorq-dieselmoottoria. Vuonna 2016 auto sai uudet Jaguarin valmistamat 2,0-litraiset bensiini- ja dieselmoottorit. 

## Lähteet

## Aiheesta muualla
Austin Ambassador

**Austin Ambassador** on Austin Motor Companyn vuosina 1982–1984 valmistama ylemmän keskiluokan automalli. Se oli uudistettu versio edeltäjästään Leyland Princessistä, mutta autossa oli kattoon asti aukeava takaluukun kansi, mikä teki siitä hatchbackin. Mallin seuraajaksi tuli Austin Montego.

Moottorit olivat 1,7- ja 2,0-litraiset. Voimansiirtona oli nelivaihteinen manuaalivaihteisto tai Borg-Warnerin valmistama kolmiportainen automaattivaihteisto. 

## Lähteet

## Aiheesta muualla
Ellonen

**Ellonen** on sukunimi, joka on muun muassa seuraavilla henkilöillä:

*Esa Ellonen (1934–2018), suomalainen pöytätenniksen pelaaja
*Riikka Markkanen (o.s. *Ellonen*) (s. 1965), suomalainen koripalloilija
*Sakari Ellonen (1928–2020), suomalainen jääpallomaalivahti
*Viktor Ellonen (1891–1980), suomalaissyntyinen venäläinen kuvanveistäjä.
Ranil Wickremesinghe

**Ranil Wickremesinghe** (, ; s. 1949) on Sri Lankan nykyinen presidentti. Hänet valittiin presidentiksi heinäkuussa 2022. Aikaisemmin hän on toiminut maansa pääministerinä kolmeen otteeseen, 1993–1994, 2001–2004 ja 2015–2018. Hän on toiminut myös UNP-puolueen (United National Party) johtajana.

Wickremesinghen isän suku on kristittyjä ja äidin suku buddhalaisia. Hän opiskeli oikeustiedettä Colombon yliopistossa ja valmistui asianajajaksi. Hän liittyi UNP-puolueeseen 1970-luvulla, nousi parlamenttiin vuonna 1977 ja on hoitanut useita ministerintehtäviä puolueensa ollessa hallitusvastuussa.

Wickremesinghe nousi pääministeriksi ensimmäisen kerran vuonna 1993 presidentti Ranasinghe Premadasan salamurhan jälkeen. Wickremesinghe ei istunut pääministerinä koko kautta. Hän alkoi kuitenkin saada mainetta taloudellisesti järkevänä ja länsimielisenä poliitikkona. Hän sai kannatusta erityisesti kaupungin keskiluokalta, kun hän onnistui nostamaan maansa vuoden 2001 taantumasta.

Wickremesinghe on esiintynyt julkisuudessa aina korruptiosta vapaana poliitikkona, mutta häntä on silti syytetty esimerkiksi keskuspankin sisäpiirikauppaan liittyneestä tapauksesta. Wickremesinghen noustua vuonna 2015 jälkeen pääministeriksi hän sai syytöksiä Rajapaksan suvun suojelemisesta. Rajapaksat ovat olleet Wickremesinghen poliittisia vastustajia, mutta tästä huolimatta hänen katsottiin estäneen Rajapaksojen korruptio- ja ihmisoikeusrikkomustutkinnat.

Wickremesinghe erosi pääministerin tehtävästä 2019, jolloin hän oli jo varsin epäsuosittu. Hänen puolueensa Yhdistynyt kansallispuolue oli myös hajonnut, kun siitä oli lähtenyt useita kansanedustajia. Entinen valtapuolue ei saanut vuoden 2020 parlamenttivaaleissa juurikaan ääniä, ja Wickremesinghesta sen ainoa edustaja.

Sri Lanka ajautui vuonna 2022 poliittiseen kriisiin ja mielenosoitukset alkoivat äityä väkivaltaisiksi. Presidentti Gotabaya Rajapaksa päätti toukokuussa nimetä Wickremesinghen kuudennen kerran pääministeriksi. Wickremesinghe nousi korvaamaan presidentin veljeä Mahindaa, joka oli eronnut mielenosoitusten seurauksena. Protestoijat olivat tyrmistyneitä Wickremesinghen valinnasta pääministeriksi. Hänellä ei ollut juurikaan tukea, ja häntä pidettiin lähinnä presidentin paikan turvaajana.

Heinäkuussa 2022 Wickremesinghe nimitettiin ensin virkaatekeväksi presidentiksi presidentti Gotabaya Rajapaksan paettua ulkomaille ja ilmoitettua eroavansa. Parlamentti valitsi hänet 20. heinäkuuta presidentiksi, ja hänen kautensa kestää marraskuuhun 2024.

## Lähteet

## Aiheesta muualla

* Sri Lanka's ousted PM Ranil Wickremesinghe says US, Japan freeze aid over political crisis The Straits Times
Jin (laulaja)

**Jin** (oik. **Kim Seok-jin**; hangul: 김석진; 4. joulukuuta 1992, Gwacheon, Gyeonggi, Korean tasavalta) on eteläkorealainen laulaja ja yksi k-pop-yhtye BTS:n seitsemästä jäsenestä. Hän on yhtyeen vanhin jäsen.

## Varhaiset vaiheet
Kim Seok-jin syntyi 4. joulukuuta vuonna 1992 Gwacheonissa, Korean tasavallassa, hyvin varakkaan perheen nuoremmaksi pojaksi. Hänen veljensä nimi on Seok-jung. Perheen isä on toimitusjohtaja, ja teini-ikäinen Kim harkitsi ensin itsekin bisnesmiehen uraa. Lopulta hän päätti kuitenkin opiskella näyttelemistä, ja vuonna 2017 hän valmistui Konkukin yliopistosta pääaineenaan elokuvataide.

Ennen uraansa BTS:n jäsenenä Kim kutsuttiin levy-yhtiö SM Entertainmentiin. Hän oli kuitenkin ajatellut kadulla sattuneen kohtaamisen olevan pila eikä näin ollen mennyt koe-esiintymiseen.

## Ura

### BTS
Kim päätyi harjoittelijaksi Big Hit Entertainmentille, kun yhtiön edustaja näki hänen jäävän pois linja-autosta. Tuolloin elokuvataidetta opiskeleva Kim koe-esiintyi alun perin näyttelijänä, eikä hänellä ollut aiempaa laulutaustaa.  Levy-yhtiö kuitenkin halusi hänet BTS:n jäseneksi, ja yhtye debytoi vuonna 2013. Kimin rooli yhtyeessä on vokalisti, minkä lisäksi hän näyttelee pääosaa yhtyeen tarinallisissa, jatkuvajuonisissa lyhytelokuvissa ja musiikkivideoissa. Dokumentissa *BTS: Burn the Stage* Kim toteaa harjoitelleensa todella paljon kehittyäkseen laulajaksi, joka hän tänä päivänä on. BTS:n albumilla *Wings* (2016) hänellä on oma soolokappale "Awake", ja albumilla *Love Yourself: Answer* (2018) hän esittää niin ikään soolona kappaleen "Epiphany".

Kim tunnetaan erityisesti ulkonäöstään, jonka myötä hän on saanut muun muassa lempinimet *Car Door Guy*, *Third Guy From The Left* ja *Worldwide Handsome*. Yhtyeen vanhimpana jäsenenä Kimillä on eteläkorealaisen etiketin mukaan lisäksi eniten auktoriteettia, joskaan hän ei juuri käytä sitä. 

### Sooloura
Kim levytti vuonna 2016 yhtyetoverinsa V:n kanssa kappaleen "It's Definitely You" televisiosarjaan **.

### Muuta
Vuonna 2018 Kim ja hänen veljensä avasivat japanilaisen ravintolan nimeltä Ossu Seiromushi. Ravintola sijaitsee Soulissa.

## Yksityiselämä
Kim on intohimoinen ruoanlaittaja, ja hän isännöi mukbang-sarjaa nimeltä *Eat Jin*. Hän harrastaa myös kitaransoittoa, lumilautailua, vanhojen videopelien pelaamista ja animea.

## Lähteet

## Aiheesta muualla
Kahri

**Kahri** on sukunimi, joka on muun muassa seuraavilla suomalaisilla henkilöillä:

*Arvi Kahri (1935–2018), lääkäri ja professori
*Esko Kahri (s. 1940), arkkitehti, Jalmari Kahrin poika 
*Jalmari Kahri (1906–2006), kuoronjohtaja ja musiikinopettaja
*Tapani Kahri (1938–2019), varatuomari ja STK:n toimitusjohtaja ja EK:n varatoimitusjohtaja, Jalmari Kahrin poika 
*Saimi Kahri, näyttelijä.
Phoenix Finance

**Phoenix Finance** (toiselta nimeltään **DART Grand Prix**) oli brittiläisen Charles Nickersonin johtama pankkiyritys, joka yritti osallistua Prost-tallin kalustolla Formula 1 -sarjaan kaudella .

## Taustaa
Nickersonin yritys Phoenix Finance osallistui ennen vuoden Australian GP:tä Prost-tallin konkurssipesän huutokauppaan kilpaillen Minardin päällikön Paul Stoddartin kanssa, jonka Nickerson voitti paremmalla tarjouksella. Tallin oli tarkoitus osallistua heti Malesian osakilpailuun, jossa sen oli tarkoitus käyttää Prost-tallin kauden  Prost AP04-runkoa sekä Arrows-tallin vanhaa V10 moottoria Arrowsin-johtajan Tom Walkinshawin avustamana.

Phoenixin ilmoittautumisessa ja tallikaupassa ilmeni kuitenkin välittömästi ongelmia, koska talli oli hankkinut vanhan tallin kalustoa, jolla aikoisi osallistua kilpailuihin uuden omistussuhteen turvin. FIA hylkäsi tallin osallistumisen Malesian osakilpailuun, koska katsoi tallin ostaneen vain osan Prost-tallista, jolloin heidät laskettaisiin uudeksi talliksi ja he joutuisivat maksamaan 48 miljoonan dollarin osallistumismaksun. 

Phoenix ilmestyi Sepangin rata-alueelle Malesian osakilpailua varten kuljettajinaan Tarso Marques ja Gastón Mazzacane, mutta heidän osallistumisensa estettiin kisajärjestäjien toimesta. Talli vei FIA:n antaman päätöksen korkeimpaan oikeuteen, mutta oikeus tuki FIA:n esitystä uudesta tallista ja että tallipaikkoja ei voinut ostaa eikä myydä edes vanhalta tallilta, minkä seurauksena talli hävisi oikeuskäsittelyn eikä voinut osallistua kaudelle.

## Lähteet
Talbot Sunbeam

**Talbot Sunbeam** on pieni henkilöautomalli, jota Chrysler Europe valmisti aluksi Chrysler-merkkisenä vuosina 1977–1979. Se korvasi Hillman Impin. PSA-konsernin ostettua Chrysler Europen Sunbeamia alettiin myydä Talbot-merkkisenä. Valmistus jatkui vuoteen 1981 saakka, jolloin sen korvasi Talbot Samba.

Sunbeam ei ollut tekniikaltaan kovin nykyaikainen, sillä se oli useimmista kilpailijoista poiketen takavetoinen. Suuri osa tekniikasta oli peräisin suuremmasta Avenger-mallista. Ainoana korimallina oli kolmiovinen hatchback, jottei Sunbeam kilpailisi liikaa hieman suuremman viisiovisen Horizon-mallin kanssa.

Vuonna 1979 esiteltiin urheilullinen Talbot Sunbeam Lotus, jolla ajettiin myös rallia. Siinä oli Lotuksen kehittämä 2,2-litrainen (150&nbsp;hv) moottori ja ZF:n valmistama viisivaihteinen vaihteisto. Automallilla voitettiin merkkikohtainen maailmanmestaruus 1981, jolloin tehdastallilla oli useita huipputason kuljettajia. Kuitenkin vain kaksi rallivoittoa saavutettiin. Ensimmäinen oli Henri Toivosen ja Fred Gallagherin RAC-rallin voitto vuonna 1980. Toinen oli Argentiinan rallin voitto vuonna 1981, parina Guy Fréquelin ja Jean Todt. Myös vuonna 1981 olivat ruotsalainen rallipari, Stig Blomqvist kartturinaan Björn Cederberg, RAC-rallin kolmansia.
Viimeisenä valmistusvuotenaan Sunbeam sai uuden etupuskurin ja suuremmat, Horizonin tyyliset ajovalot. 
 
## Lähteet
* Nylund, Juha: *Ralliteiden suomalaiset sankarit*. Weilin+Göös, 1983. s. 131–133, 181–182, 217–228. .

### Viitteet

## Aiheesta muualla
Luettelo Sri Lankan presidenteistä

**Sri Lankan presidentti** on maan valtionpäämies ja hallituksen johtaja, maalla on kuitenkin myös pääministeri. Presidentti valitaan suoralla kananäänestyksellä viisivuotiskaudelle, sama henkilö voidaan valita korkeintaan kahdelle kaudelle.

## Lähteet
Touch my Fire

**Touch my Fire** on Javinen esittämä kappale, jolla hän edusti Isoa-Britanniaa vuoden 2005 Eurovision laulukilpailussa Ukrainan Kiovassa. 

Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta sijalle 22. 18 pisteellä. 

## Lähteet
Sodankylän seurakunta

**Sodankylän seurakunta** on Sodankylän kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan.

## Historia
Sodankylän seurakunta perustettiin Kuusamon emäseurakunnan kappeliksi vuonna 1688, ja siitä tuli itsenäinen kirkkoherrakunta vuonna 1747, jolloin siihen luettiin kuuluvaksi Keminkylän, Kittilän ja Sompion käräjäkunnat. Seurakunnassa oli katekeetta vuodesta 1837. Seurakuntaan aiemmin kuulunut Kittilän kappeliseurakunta erotettiin omaksi seurakunnaksi vuonna 1854, ja Pelkosenniemi sekä Savukoski muodostettiin itsenäisiksi kirkkoherrakunniksi vuonna 1916.

Sodankylän ensimmäinen kirkko rakennettiin vuonna 1689, ja tämä kirkko tunnetaan nykyään Sodankylän vanhana kirkkona. Uusi ja seurakunnan nykyinen pääkirkko rakennettiin osittain harmaasta kivestä ja osittain tiilestä valtion varoilla, jotka myönnettiin keisarin käskykirjeellä vuonna 1852.

## Herätysliikkeet
Sodankylän seurakunta kuuluu muun Lapin tavoin lestadiolaisuuden tukialueeseen. Liike ei ole kuitenkaan saanut juurikaan kannatusta saamelaisväestön keskuudessa. Sodankylän seurakunta kuuluu uusheräyksen tukialueeseen, joka sijoittuu Kemijärven–Sodankylän tienoille.

## Papisto
Seuraavat henkilöt ovat toimineet Sodankylän kappalaisina ja kirkkoherroina:

### Sodankylän kappeliseurakunta
* 1690–1693: kappalainen Henric Carlenius
* 1693–1699: kappalainen Olaus Ulstenius
* 1699–1727: kappalainen Batholomeus Ervast
* 1727–1729: kappalainen Henrik Ganander
* 1730–1747: kappalainen Henrik Wegelius

### Sodankylän seurakunta

* 1747–1764: kirkkoherra Henrik Wegelius
* 1764–1768: kirkkoherra Nils Fellman
* 1769–1784: kirkkoherra Zacharias Cajaner
* 1785–1807: kirkkoherra Nils Enckell
* 1808–1811: kirkkoherra Abraham Cajanus
* 1817–1822: kirkkoherra Erik Ekdahl
* 1828–1840: kirkkoherra Olof Mellenius

* 1840–1853: kirkkoherra Karl Heickell
* 1854–1862: kirkkoherra Jakob Fredrik Liljeblad
* 1863–1872: kirkkoherra Herman Ingman
* 1874–1878: kirkkoherra Karl Sanfrid Nyman
* 1879–1887: kirkkoherra Samuel Porthan
* 1888–1905: kirkkoherra Kaarlo Rechardt
* 1906–1909: kirkkoherra Pekka Harald Heickell

## Katso myös

* Uskonto Lapissa

## Lähteet

## Aiheesta muualla
*Sodankylän seurakunnan kotisivut 
*Tietoja Suomen seurakunnista: Sodankylä
Pellon seurakunta

**Pellon seurakunta** (vuoden 1974 loppuun saakka *Turtolan seurakunta*) on Pellon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

## Herätysliikkeet
Pellon seurakunta kuuluu muun Lapin tavoin lestadiolaisuuden tukialueeseen. Liike ei ole kuitenkaan saanut juurikaan kannatusta saamelaisväestön keskuudessa. Pellon seurakunta kuuluu Muonionjokilaakson voimakkaaseen herätysliikealueeseen, jonka seurakuntaelämää hallitsee etenkin rauhansanalaisuus.

## Papisto
Muun muassa seuraavat henkilöt ovat toimineet Pellon seurakunnan kappalaisina ja kirkkoherroina:

### Turtolan kappeliseurakunta
* 1820–1826: kappalainen Henrik Josef Bergh
* 1826–1847: kappalainen Ernst Vilhelm Frosterus
* 1848–1857: kappalainen Alexander Jakob Nyman
* 1859–1874: kappalainen Johan Robert Castrén
* 1883–1888: kappalainen Karl Rechardt
* 1888–1894: kappalainen Emil Thauvón

### Pellon seurakunta
* 1975–2003: kirkkoherra Paavo Korteniemi
* 2004–2017: kirkkoherra Mikko Pelkonen
* 2018–2019: kirkkoherra Aino Pieskä
* 2019–2023: kirkkoherra Riittaleena Tuomi

## Lähteet

## Aiheesta muualla
*Seurakunnan kotisivut
Tervolan seurakunta

**Tervolan seurakunta** on Tervolan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

## Herätysliikkeet
Tervolan seurakunta kuuluu muun Lapin tavoin lestadiolaisuuden tukialueeseen. Tervolan alueen selvästi voimakkain suuntaus on vanhoillislestadiolaisuus ja alue kuuluu liikkeen vahvaan tukialueeseen.

## Papisto
Muun muassa seuraavat henkilöt ovat toimineet Tervolan seurakunnan kappalaisina ja kirkkoherroina:

### Kappalaiset
* 1674–1687: kappalainen Daniel Tuderus
* 1688–1691: kappalainen Andreas Uhlenius
* 1693–1699: kappalainen Henric Carlenius
* 1700–1742: kappalainen Johan Remahl
* 1743–1746: kappalainen Gabriel Ståhle
* 1747–1771: kappalainen Gerhard Johannis Snellman
* 1772–1783: kappalainen Mikael Montin
* 1784–1798: kappalainen Lars Petri Lithovius
* 1799–1801: kappalainen Erik Castrén
* 1803–1811: kappalainen Isak Montin
* 1822–1843: kappalainen Adolf Snellman
* 1847–1860: kappalainen Matias Adolf Kolström

### Kirkkoherrat
* 1880–1908: kirkkoherra Peter Edvard Ervast
* 1910–1952: kirkkoherra Gunnar Edvard Ervast
* 1952–1953: kirkkoherra Matti Johannes Salokannel
* 1953–1957: kirkkoherra Pentti Olavi Huhtinen
* 1958–1969: kirkkoherra Mauno Sanaksenaho
* 1970–1992: kirkkoherra Alpo Sipola
* 1993–2024: kirkkoherra Heikki Holma

## Lähteet

## Aiheesta muualla
*Seurakunnan kotisivut
Simon seurakunta

**Simon seurakunta** on Simon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

## Herätysliikkeet
Simon seurakunta kuuluu muun Lapin tavoin lestadiolaisuuden tukialueeseen. Simon alueen selvästi voimakkain suuntaus on vanhoillislestadiolaisuus ja alue kuuluu liikkeen vahvaan tukialueeseen.

## Papisto
Seuraavat henkilöt ovat toimineet Simon seurakunnan kirkkoherroina:

### Kirkkoherrat
* 1880–1908: kirkkoherra Johan Alfred Keckman
* 1910–1932: kirkkoherra Kaarlo Töyry
* 1933–1968: kirkkoherra Kaarlo Sakari Immanuel Matinlassi
* 1969–1970: vt. kirkkoherra Osvald Carlson
* 1971–1973: kirkkoherra Martti Jaakko Takala
* 1973–1976: kirkkoherra Heimo Arvi Kajasviita
* 1976–2012: kirkkoherra Seppo Lohi
* 2012–2013: kirkkoherra Martti Puontila
* 2014–2019: kirkkoherra Ville Väkeväinen
* 2020–2022: kirkkoherra Pauli Kivioja
* 2022–: kirkkoherra Laura Kinnunen

## Lähteet

## Aiheesta muualla
*Seurakunnan kotisivut
Keminmaan seurakunta

**Keminmaan seurakunta** (vuoteen 1978 *Kemin maaseurakunta*) on Keminmaan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

## Papisto
Seuraavat henkilöt ovat toimineet Keminmaan seurakunnan kirkkoherroina:

* 1540–1558: Jacobus Canuti
* 1558–1569: Eschillus Andreae Ruuth
* 1569–1578: Jacobus Olai
* 1578–1593: Laurentius Henrici
* 1593–1608: Simon Nikolai Ruuth
* 1609–1615: Benedictus Savolainen
* 1615–1629: Nikolaus Rungius
* 1630–1635: Johan Olai Pictorius
* 1636–1648: Gabriel Petri Calamnius
* 1649–1672: Johannes Somerus
* 1673–1699: Johannes Tuderus
* 1699–1725: Laurentius Henrici Forbus
* 1726–1740: Ericius Jacobi Frosterus
* 1741–1757: Isaac Ervast
* 1757–1771: Henricus Zimmerman

* 1773–1783: Isaac Fortelius
* 1785–1787: Eric Castrén
* 1790–1845: Matias Castrén
* 1853: Isak Montin
* 1856–1878: Gustaf Wilhelm Appelgren
* 1879–1890: Karl Otto Tenlén
* 1893–1906: Juhani Gustav Snellman
* 1907–1931: Johannes Bernhard Lagus
* 1932–1940: Vilppu Nuortimo
* 1942–1953: Tuomo Antero Itkonen
* 1955–1981: Arvo Aleksanteri Turakka
* 1981–1998: Paavo Erkheikki
* 1998–2016: Yrjö Haapala
* 2016–2020: Sanna Komulainen
* 2020→ Ari Rautakoski

## Lähteet

## Aiheesta muualla
*Seurakunnan kotisivut
Tornion seurakunta

**Tornion seurakunta** on Tornion kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Vuoden 2025 lopussa Tornion seurakunnalla oli 14&nbsp;656 jäsentä, mikä oli noin 70,4 prosenttia Tornion asukkaista. Seurakunnan jäsenmäärä on ollut laskussa koko 2000-luvun ajan.

## Herätysliikkeet
Tornion seurakunta kuuluu muun Lapin tavoin lestadiolaisuuden tukialueeseen. Tornion alueen voimakkain suuntaus on vanhoillislestadiolaisuus. Alueella vaikuttaa jonkin verran myös rauhansanalaisuus, mutta seurakunta ei kuulu kuitenkaan liikkeen voimakkaimpaan kannatusalueeseen.

## Papisto
Muun muassa seuraavat henkilöt ovat toimineet Tornion seurakunnan kirkkoherroina:

* 1898–1908: Josef Joakim Simelius
* 1909–1922: Kaarlo Airas
* 2007–2012: Ari Juntunen
* 2013–2016: Martti Puontila
* 2019–: Marja-Liisa Lindström

## Lähteet

## Aiheesta muualla
*Seurakunnan kotisivut
Jazzmuseo

**Jazzmuseo** on Tampereella vuonna 2012 perustettu jazzyhtye. Yhtyeeseen kuuluvat saksofonisti Masa Orpana, kitaristi Lauri Hannu, pianisti Arto Piispanen ja basisti Ville Rauhala. Yhtye esiintyi aluksi soittajien omilla nimillä mutta myöhemmin nimeksi vakiintui Jazzmuseo yhtyeen säännöllisen konserttisarjan järjestämispaikan Emil Aaltosen museon mukaan. Konsertit on teemoitettu ja yhden tällaisen teeman, spirituaalien ja jazzin kohtaaminen, kappaleista julkaistiin vuonna 2014 livealbumi *Live in Kangasala*. Levy äänitettiin vuonna 2013 Kangasalla kahdessa konsertissa yhtyeen esiintyessä nimellä Holy Land.  7.11.2018 julkaistiin yhtyeen toinen livealbumi *Elävänä Pyynikinlinnassa*. Levy sisältää pääasiassa yhtyeen jäsenten omia sävellyksiä.

## Diskografia
* 
* 

## Lähteet

## Aiheesta muualla
* ''Holy Land – Live in Kangasala'' Discogs.comissa
* ''Holy Land – Live in Kangasala'' Fono.fi – äänitetietokannassa
* FcLate - Jazzmuseo Elävänä Pyynikinlinnassa
Kemin seurakunta

**Kemin seurakunta**  on Kemin kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.

Kemin seurakunta oli vuoteen 1978 *Kemin kaupunkiseurakunta* erotukseksi maaseurakunnasta, joka vaihtoi tuolloin nimensä vastaavan kunnan mukaan Keminmaan seurakunnaksi.

Vuoden 2025 lopussa Kemin seurakuntaan kuului yhteensä 11&nbsp;844 jäsentä, mikä oli noin 61,2 prosenttia Kemin asukkaista. Jäsenmäärä on ollut laskussa 2000-luvun alusta saakka.

## Herätysliikkeet
Kemin seurakunta kuuluu muun Lapin tavoin lestadiolaisuuden tukialueeseen. Kemin alueen voimakkain suuntaus on vanhoillislestadiolaisuus. Alueella vaikuttaa jonkin verran myös uusheräys, mutta seurakunta ei kuulu kuitenkaan liikkeen voimakkaimpaan kannatusalueeseen.

## Papisto
Muun muassa seuraavat henkilöt ovat toimineet Kemin seurakunnan kirkkoherroina:

* 1908–1911: Juho Nimrod Joutsela
* 1911–1935: Jaakko Ilmonen
* 1937–1958: Jaakko Hyötyniemi
* Olavi Kouri
* 1992–2006: Pertti Telkki
* Markku Korpela
* 2018→ Tuomas Tölli

## Lähteet

## Aiheesta muualla
*Seurakunnan kotisivut
Tioetikkahappo

**Tioetikkahappo** (C2H4SO) on tiokarboksyylihappoihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä.

## Ominaisuudet, valmistus ja käyttö
Tioetikkahappo on huoneenlämpötilassa keltaista nestettä. Yhdisteellä on hyvin voimakas ja epämiellyttävä pistävä haju. Yhdiste myös aiheuttaa kyynelvuotoa. Tioetikkahappo liukenee veteen ja liukoisuus lämpimään on suurempi kuin kylmään. Yhdiste kuitenkin myös hydrolysoituu vedessä etikkahapoksi ja vetysulfidiksi. Aine liukenee myös useisiin orgaanisiin liuottimiin kuten etanoliin, dietyylieetteriin ja asetoniin. Tioetikkahappo on heikko happo, ja sen pK<sub>a</sub>-arvo on 3,3.

Tioetikkahappoa valmistetaan etikkahapon ja fosforipentasulfidin tai etikkahappoanhydridin tai asetyylikloridin ja vetysulfidin välisellä reaktiolla. Tioetikkahappoa käytetään orgaanisen kemian synteeseissä tiolien valmistuksessa. Yhdiste reagoi tyydyttymättömien karbonyyliyhdisteiden kanssa konjugaattiadditiolla muodostaen tioesterin, joka hydrolysoidaan tioliksi. Tioestereitä muodostuu myös tioetikkahapon reagoidessa radikaalimekanismilla alkeenien tai alkyynien kanssa ja nukleofiilisilla substituutioreaktioilla. Yhdistettä on käytetty myös kyynelkaasuna.

## Lähteet

## Aiheesta muualla
*Human Metabolome Database (HMDB): Ethanethioic acid 
*Food Component Database (FooDB): Ethanethioic acid  
*Kyoto Encyclopedia of Genes and Genomes (KEGG): Thioacetic acid 
*ChemBlink: Thioacetic acid
Posion seurakunta

**Posion seurakunta** on Posion kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemi-Koillismaan rovastikuntaan.

## Historia
Posion seurakunnan perustamisesta keskusteltiin ensimmäisen kerran julkisesti vuonna 1890 Kuusamon seurakunnan piispantarkastuksessa, jonka piti Kuopion piispa Gustaf Johansson. Silloin Posion kyläkokous esitti asiaa Kuopion hiippakunnan tuomiokapitulille. Kun anomus ei tuottanut tulosta, se uudistettiin täsmennettynä vuonna 1905. Senaatti antoi lopullisen mutta ehtoja sisältäneen päätöksen 1. huhtikuuta 1908.  Kun Posiolla ei päästy yksimielisyyteen, kuinka ehdot täytetään, itsenäisen toiminnan aloitus siirtyi vuoden 1926 alkuun asti.

## Toimipaikat
Vuosina 1926–1927 alun perin rukoushuoneeksi rakennettu Posion kirkko vihittiin kirkoksi 1953 peruskorjauksen jälkeen. Kirkossa on 300 istumapaikkaa sekä pyörätuolipaikkoja kirkkosalin pääkäytävällä ja reunoilla. 

Seurakuntatalo valmistui vuonna 1969. Se on Aarre Holttisen suunnittelema. Päärakennusta laajennettiin Jorma Varangan piirustusten mukaan vuonna 1989. Seurakuntasaliin mahtuu 260 henkeä. Salin yhteydessä on keittiö. Lasten ja nuorten kerhotilan lisäksi seurakuntatalossa on alakerrassa kirjasto, jota voidaan käyttää myös kokous- ja ryhmätilana. 

## Herätysliikkeet
Posion seurakunta kuuluu muun Lapin tavoin lestadiolaisuuden tukialueeseen. Posion alueen selvästi voimakkain suuntaus on vanhoillislestadiolaisuus ja alue kuuluu liikkeen vahvaan tukialueeseen.

## Papisto

Muun muassa seuraavat henkilöt ovat toimineet Posion seurakunnan kirkkoherroina:

### Kirkkoherrat
* 1925–1939: Antti Emil Poukula
* XXXX–XXXX:  Sulo Isokoski
* XXXX–XXXX: Erkki Koivurova
* 1978: vt. Jaakko Arppe
* 1978–2005: Pekka Tapaninen
* 2005–2008: Timo Suutari
* 2008–2011: Risto Tuominen
* 2012→ Leena Pudas

## Katso myös

* Uskonto Lapissa

## Lähteet

## Aiheesta muualla
*Seurakunnan kotisivut
Teenage Life

**Teenage Life** on Daz Sampsonin esittämä kappale, joka edusti Isoa-Britanniaa vuoden 2006 Eurovision laulukilpailussa Kreikan Ateenassa. 

Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta sijalle 19. 25 pisteellä.

## Lähteet
Kemijärven seurakunta

**Kemijärven seurakunta** on Kemijärven kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemi-Koillismaan rovastikuntaan. Vaikka vuosina 1957–1972 Kemijärven kauppala ja Kemijärven maalaiskunta olivat kunnallisesti erillään, silloinkin Kemijärven seurakunta käsitti niiden kummankin alueen – ei siis ollut olemassa seurakuntia nimeltä Kemijärven maaseurakunta ja Kemijärven kauppalaseurakunta.

Vuoden 2025 lopussa Kemijärven seurakuntaan kuului 4&nbsp;677 jäsentä, mikä vastasi noin 67,7 prosenttia Kemijärven väestöstä. Jäsenmäärä on laskenut 2000-luvulla selvästi: vuoden 2000 lopussa jäseniä oli 10&nbsp;083, vuoden 2010 lopussa 6&nbsp;991 ja vuoden 2020 lopussa 5&nbsp;383.

## Historia
Vakituinen seurakunnallinen toiminta alkoi vuonna 1648, jolloin Kemin seurakunnan kappalaisen asemapaikaksi tuli Kemijärvi. Viran ensimmäinen hoitaja oli Jakob Lapodius. Samoihin aikoihin valmistuu ensimmäinen kirkko Kuumaniemelle, jota on kuvailtu pieneksi, hirsiseksi saarnatuvaksi. Tuo kirkko purettiin, kun vuonna 1694 rakennettiin uusi, 12,5 metriä korkea kirkko. Vuonna 1774 ylikiiminkiläisen kirkonrakentaja Heikki Väänäsen rakentama kellotapuli on edelleen pystyssä.

Kemijärvi itsenäistyi omaksi seurakunnaksi vuonna 1779. Seurakunnan väkiluku oli 1830-luvulla yli 1600, jonka takia tarvittiin suurempi kirkko. Entinen kirkko purettiin ja arkkitehti Carl Ludvig Engelin suunnittelema puinen ristikirkko otettiin käyttöön vuonna 1832.

Kemijärven seurakunnallinen elämä muuttui, kun 1860-luvulla paikkakunnalle saapui lestadiolainen herätysliike. Kirkkoherrana vuosina 1876–1893 toiminut Karl Heikel edusti vanhoillislestadiolaisuutta mutta hänen poikansa Matti Heikinheimon kirkkoherra-aikana 1895–1918 seurakunnan valtasuunnaksi vakiintui lestadiolainen uusheräys.

Saksalaiset joukot sytyttivät lähtiessään kirkon tuleen vuonna lokakuussa 1944 Lapin sodan yhteydessä. Bertil Liljeqvistin suunnittelema uusi, 850 paikkainen kirkko rakennettiin sodan jälkeen Amerikan luterilaisten kirkkojen lahjoitusvaroilla vuosina 1949–1950 ja se vihittiin käyttöön juhannuksena 1951. 

## Herätysliikkeet
Kemijärven seurakunta kuuluu muun Lapin tavoin lestadiolaisuuden tukialueeseen. Liike ei ole kuitenkaan saanut juurikaan kannatusta saamelaisväestön keskuudessa. Kemijärven seurakunta kuuluu uudenheräyksen tukialueeseen, joka sijoittuu Kemijärven–Sodankylän tienoille.

## Papisto

### Kirkkoherrat

* 1779–1812: Johan Wegelius
* 1816–1823: Henrik Vegelius
* 1827–1860: Johan Henrici Vegelius
* 1862–1875: Johan Peter Bäckman
* 1876–1893: Karl Robert Heikel
* 1895–1918: Per Robert Matias (Matti) Heikinheimo e Heikel
* 1921–1952: Lauri Johannes Lanjala e Laitinen
* 1953–1974: Heikki Villiam Rosma e Roos
* 1975–1981: Ilkka Sointu Juhani Perttula  
* 1982–2012: Lasse Pekka Olavi Marjokorpi
* 2014→ : Pentti Tepsa

## Lähteet

## Katso myös

* Uskonto Lapissa

## Aiheesta muualla
*Seurakunnan kotisivut
Rovaniemen seurakunta

**Rovaniemen seurakunta** on Rovaniemen kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemi-Koillismaan rovastikuntaan.

Vuoden 2025 lopussa Rovaniemen seurakunnan jäsenmäärä oli 44&nbsp;100, mikä vastasi noin 66,6 prosenttia Rovaniemen asukkaista. Seurakunnan jäsenmäärä on ollut laskussa 2010-luvun alusta saakka.

## Papisto
Muun muassa seuraavat henkilöt ovat toimineet Rovaniemen seurakunnan kirkkoherroina:

### Kirkkoherrat
* 1785–1819: Esaias Fellman
* 1822–1825: Kristian Castrén
* 1828–1834: Johan Krank
* 1838–1840: Abraham Montin
* 1842–1862: Per Samuel Heikel
* 1863–1866: Gustaf Fredrik Högman
* 1870–1893: Karl Filip Tillman
* 1895–1909: Elis Tillman
* 1911–1923: Aatu Laitinen
* 1925-1938: Jaakko Seppänen
* 1939–1952: Veli Eeli Laitinen
* 1953–1962: Pentti Seppänen
* 1963–1978: Torsti Saraste
* 1978–1995: Ilmo Pulkamo
* 2001–2011: Vesa-Pekka Koivuranta
* 2011–2016: Jouni Riipinen
* 2016–2022: Kari Yliräisänen
* 2022–: Ilari Kinnunen

## Katso myös
* Uskonto Rovaniemellä
* Uskonto Lapissa
* Luettelo Rovaniemen hautausmaista

## Lähteet

## Aiheesta muualla
*Rovaniemen seurakunnan kotisivut
*Tietoja Suomen seurakunnista -tietokanta: Rovaniemi
Sallan seurakunta

**Sallan seurakunta** on Sallan kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Rovaniemi-Koillismaan rovastikuntaan.

## Herätysliikkeet
Sallan seurakunta kuuluu muun Lapin tavoin lestadiolaisuuden tukialueeseen. Sallan alueen voimakkain suuntaus on vanhoillislestadiolaisuus. Sallan alue ei ole kuitenkaan liikkeen voimakkainta tukialuetta.

## Papisto
Muun muassa seuraavat henkilöt ovat toimineet Sallan seurakunnan kirkkoherroina:

### Kirkkoherrat
* 1862–1867: Erik Johan Eriksson
* 1869–1870: Johan Fredrik Thauvón
* 1875–1888: Johan Gustaf Sipilä
* 1889–1904: Viktor Johan Gabriel Krogerus
* 1905-1921: Aukusti Hakkarainen
* 1921–1928: Uuno Ilmari Hietalahti
* 1928–1934: Lauri Arvi Matias Kivekäs
* 1934–1972: Erkki Koivisto
* 1972–2006: Tuomo Lankila
* 2006–2020: Antti Kettunen
* 2022→ Kimmo Kieksi

## Katso myös

* Uskonto Lapissa

## Lähteet

## Aiheesta muualla
*Seurakunnan kotisivut
Bleeding Through

**Bleeding Through** on kalifornialainen metalliyhtye. Yhtye perustettiin vuonna 1999 ja ovat julkaisset uransa aikana kahdeksan studioalbumia ja kaksi DVD-julkaisua. Yhtye hajosi vuonna 2014 mutta soittivat yhden hyväntekeväisyyskeikan vuonna 2016. Vuonna 2018 yhtye julkaisi paluun ja ilmoittivat kahdeksannen albuminsa Love Will Kill All. 

Yhtye on ottanut vaikutteita musiikissaan hardcore punkista, black metallista ja death metallista. Yhtyeen vokalisti Brandan Schieppati kuvailee yhtyeen olevan enemmän hardcore-bändi kuin metallibändi. Yhtye eroaa muista metalcore-bändeistä siitä että yhtyeessä on kosketinsoittaja, joka luo erilaista elementtiä yhtyeen musiikkiin. Yhtyeen musiikki sisältää voimakasta karjumista ja puhdasta laulua. Rumpujen soitto on hyvin blast beat-painotteista.  

## Jäsenet
* Brandan Schieppati – laulu (1999–2014, 2016, 2018–)
* Derek Youngsma – rummut (2001–2014, 2016, 2018–)
* Marta Peterson – kosketinsoitin (2003–2014, 2016, 2018–)
* Brian Leppke – soolokitara (2018–), rytmikitara (2001–2014, 2016, 2018)
* Ryan Wombacher – basso, taustalaulu (2002–2014, 2016, 2018–)

### Entiset jäsenet
* Scott Danough – Soolokitara (1999–2007, 2013–2014, 2016), rytmikitara (2013–2014)
* Javier Van Huss – rytmikitara (1999)
* Marc Jackson – basso (1999–2000)
* Chad Tafolla – rytmiktara (1999–2001), basso (1999)
* Troy Born – rummut (1999–2001)
* Vijay Kumar – basso (2000–2001)
* Molly Street – kosketinsoitin (2000–2003)
* Jona Weinhofen – soolokitara, taustalaulu (2007–2009, 2014)
* Dave Nassie – soolokitara (2009–2014)

## Diskografia
### Studioalbumit
* Dust to Ashes (2001)
* Portrait of the Goddess (2002)
* This is Love, This is Murderous (2003)
* The Truth (2006), julkaistiin uudestaan vuonna 2008 nimellä "The Complete Truth" joka sisälti bonusbiisejä
* Decloration (2008)
* Bleeding Through (2010)
* The Great Fire (2012)
* Love Will Kill All (2018)
* Nine (2025)

### DVD:t
* This is Live, This is Murderous (2004)
* Wolfes Among Sheep (2005)

## Yhtyeen esiintymiset Suomessa
* 8. joulukuuta 2008, Kaapelitehdas, Helsinki
* 9. joulukuuta 2008, Pakkahuone, Tampere
* 1. helmikuuta 2010, Helsingin jäähalli, Helsinki
Celebrity Skin

__NOTOC__
**Celebrity Skin** on Holen kolmas studioalbumi, joka julkaistiin 8. syyskuuta 1998. Celebrity Skin eroaa huomattavasti yhtyeen aikaisemmista grunge- ja punk-vaikutteisista albumeista. Albumi debytoi Yhdysvalloissa Billboard 200 -listan sijalla 9.

Celebrity Skin on yhtyeen ainut studio julkaisu, jossa soittaa basisti Melissa Auf der Maur. Toisin kuin aiemmilla albumeilla, Celebrity Skinin kappaleet ovat tehty yhdessä useiden muusikoiden kanssa. Muun muassa The Smashing Pumpkinsin keulakuva Billy Corgan oli mukana viiden kappaleen teossa. Yhtyeen keulakuva Courtney Love nimesi albumin ja sen nimikkokappaleen kirjoittamansa runon mukaan, johon hän oli ottanut paljon vaikutteita T. S. Eliotin ”The Wasteland”-runosta.Rumpali Patty Schemel soitti albumin demoversiot ja hänet korvattiin Deen Castronovolla albumin tuottajan, Michael Beinhornin ehdotuksesta. Tämä loi riidan Schemelin ja muun yhtyeen välillä, mikä johti siihen, että hän vetäytyi kiertueelta ja erosi yhtyeestä.

Celebrity Skin oli Holen viimeinen albumi ennen yhtyeen hajoamista vuonna 2002. Celebrity Skin oli Holen kaupallisesti menestynein albumi. Tähän mennessä se on myynyt yli 1 400 000 kappaletta Yhdysvalloissa, platinaa Australiassa ja Kanadassa sekä albumin nimikkokappale on päässyt listaykköseksi Modern Rock Tracks-listalle. Kriitikoiden palaute oli positiivista ja albumi nimettiin New Musical Express-lehden vuoden parhaimmaksi albumiksi ja se julkaistiin kirjassa *[[1001 albumia jotka jokaisen on kuultava edes kerran eläessään]]*.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Samuli Karjula

**Samuli Karjula** (s. 3. joulukuuta 1986) on suomalainen tietokirjailija ja yrittäjä. Hän on kehittänyt sesonkiajattelua edistävän Satokausikalenterin .

## Ura
Karjulan lapsuudenperheessä Pattijoella oli 12 lasta ja hänen äitinsä opetti lapset jo varhain tekemään ruokaa. Myös lapsista toiseksi vanhin Samuli teki ruokaa jo ala-asteikäisenä. Karjula toimi luutnanttina Santahaminan varuskunnassa, kun hän sai vuonna 2011 esimieheltään tehtävän kehittää komppanian fyysistä suorituskykyä. Hän ehdotti, että komppanian tulisi syödä päivässä puoli kiloa vihanneksia. Alettuaan syödä itsekin kasviksia säännöllisesti, hän huomasi, että esimerkiksi granaattiomena oli heinäkuussa kallista ja maistui pahalta, kun taas marraskuussa se oli halpaa ja maistui mehevältä ja makealta. Karjula oivalsi, että kasviksen oikea sesonki on silloin, kun sen hinta on edullisimmillaan ja alkoi tehdä havainnoistaan Excel-listaa, josta syntyi Karjulan Laura-vaimo ja Johannes-veljen avulla Satokausikalenteri.  Syksyllä 2014 Karjula otti virkavapaata päivätyöstään ja keskittyi kalenteriin. 

Kesällä 2016 Yle Puheen ohjelmistossa oli viisiosainen sarja "Karjula & Tuomola – Kurkunleikkaajat". Ohjelmassa Samuli Karjula ja Antti Tuomola puhuivat vieraidensa kanssa suomalaisesta ruuasta. Vuosina 2016-2018 Karjula oli mukana munakasravintola Eggissä ja villiruokaravintola Wildissä.  

## Tunnustuksia
*Vuonna 2015 Karjula valittiin vuoden ruokavaikuttajaksi Helsingissä  ja Iltalehden ruokasivuston toimitus valitsi Kultainen Pippuri -kilpailussaan hänet vuoden Pippuriksi, kriteerinään: "Henkilö, joka on tuonut ruoka-alalle jotain uutta, luonut keskustelua, ilmiön jne".
*Vuonna 2017 Karjula sai Suomalaisen ruokakulttuurirahaston tunnustuspalkinnon. Palkinnon jakoi Helsingin Suomalaisen Klubin Säätiö, joka perusteli valintaansa sillä, että "Satokausikalenteri on hyvä esimerkki siitä, miten yksittäisten innovatiivisten toimijoiden aktiivisuus voi vaikuttaa merkittävästi kaupan tarjontaan ja ihmisten kulutustottumuksiin."

## Julkaisut
Karjula on julkaissut Satokausikalenterin vuosina 2014, 2015 ja 2016 yrityksensä Sesonkia Oy:n kautta, vuonna 2017 sen julkaisi Otava. Otava on julkaissut myös kaksi Satokausikalenteri-brändin alla julkaistua kirjaa:
*Satokauden ruokaa (2016) -teos on tehty yhdessä Suomi syö ja juo -hanketta vetäneen Susanna Haaviston kanssa. Kirja on tieto- ja keittokirjan yhdistelmä, jossa palataan nykyisten ruokatrendien juurille. Kirjan kuvituksessa käytettiin hankkeessa mukana olleiden kolmentoista museon historiallisia kuva-aineistoja.
*Satokauden smoothiet, yhdessä Karim Khanjin ja Olli Haatajan kanssa (2017)

## Lähteet

## Aiheesta muualla
* Ruokatreffit: Satokausikalenterin Samuli Karjula syö hyvällä omallatunnolla myös tuontihedelmiä (Yle)
*
Thomas Roebuck

**Thomas Roebuck** (1781 &ndash; 8. joulukuuta 1819) oli brittiläinen orientalisti ja kirjailija. Hän syntyi Linlithgowshiressä Skotlannissa ja kävi koulua Alloassa ja Edinburghissa. Hänen setänsä Benjamin Roebuck järjesti hänelle paikan Englannin Itä-Intian kauppakomppaniassa, ja hän matkasi Intiaan alkuvuonna 1801 astuakseen palvelukseen kadettina paikallisen jalkaväen 17. rykmentissä. Korkein hänen saavuttamansa sotilasarvo oli kapteeni vuonna 1815.

Roebuck oppi nopeasti hindustanin kielen täydellisesti, mistä oli hänen yksikölleen hyötyä. Hänen terveytensä kuitenkin kärsi, minkä vuoksi hän vietti vuodet 1806&ndash;1809 Britanniassa. Tänä aikana hän avusti tohtori John Gilchristiä englanti–hindustan-sanakirjan laatimisessa. Palattuaan Intiaan hän valvoi Fort Williamissa Madrasissa hindustaninkielisen persialaisia tarinoita käsittelevän kirjan sekä hindustan–persia-sanakirjan julkaisua.

Roebuck kuoli kuumeeseen Kalkutassa 8. joulukuuta 1819. Hänen hindustanin kieltä käsittelevistä julkaisemattomista materiaaleistaan tuli hänen kuollessaan valtion omaisuutta.

## Teoksia

* 
* 

## Lähteet
Kristian Heinolainen

**Kristian Heinolainen** (s. 11. toukokuuta 1999, Tallinna, Viro) on suomalainen jalkapalloilija, joka pelaa puolustajana Kakkosen Herculeksessa. Heinolainen on pelannut Veikkausliigassa PS Kemin riveissä yhteensä 24 ottelua.

## Seurajoukkueet

Kristian Heinolaisen pelaajaura aikuisten tasolla alkoi kausina 2015–2016 Kakkosessa, kun hän pelasi PKKU:ssa ja Gnistanissa. Heinolainen siirtyi kaudeksi 2017 Veikkausliigassa pelanneen HIFK:n riveihin. Hän ei pelannut kuitenkaan HIFK:ssa yhtään liigaottelua loukkaantumisten vuoksi.

Heinolainen siirtyi kaudeksi 2018 liigassa pelanneeseen PS Kemiin. Heinolainen debytoi Veikkausliigassa 7. huhtikuuta 2018 ottelussa SJK–PS Kemi. Hän pelasi kauden 2018 aikana yhteensä 24 liigaottelua. PS Kemi putosi kauden päätteeksi Ykköseen ja seura meni konkurssiin. Heinolainen siirtyi kaudeksi 2019 Ykkösessä pelanneen TPS:n riveihin. Hän pelasi TPS:n riveissä seitsemän ottelua kunnes siirtyi loppukaudeksi Kolmosessa pelanneeseen Kemi Cityyn. Heinolainen siirtyi kaudeksi 2020 Ykkösen AC Ouluun. Heinolainen pelasi kaudella 2020 yhteensä 14 ottelua, kun AC Oulu voitti Ykkösen ja nousi Veikkausliigaan. Heinolainen siirtyi kaudeksi 2021 Kakkosen Herculekseen.

## Maajoukkue

Kristian Heinolainen debytoi ikäluokkansa (1999) maajoukkueessa 14-vuotiaana 19. lokakuuta 2013 Sveitsin Nyonissa pelatussa ottelussa Islanti–Suomi. Hän pelasi yhteensä 37 poikien maaottelua. Heinolainen kuului Suomen joukkueeseen Vaasassa ja Seinäjoella pelatuissa vuoden 2018 alle 19-vuotiaiden EM-kisoissa.

## Lähteet

## Aiheesta muualla

* Kristian Heinolainen Palloliiton sivuilla
* Kristian Heinolainen Veikkausliigan sivuilla
* Kristian Heinolainen Soccerwayn sivuilla
Martin Rowe

**Martin Rowe** (s. 24. kesäkuuta 1971 Plymouth, Devon, Englanti) on englantilainen uransa lopettanut ralliautoilija. Hän starttasi urallaan kaikkiaan 33 MM-osakilpailuun pääsemättä kuitenkaan kertaakaan MM-pisteille. Hän ajoi urallaan vuosina 1998 ja 1999 *Renault Elf Dealer Rallying UK* –tallissa etuvetoisella Renault Megane Maxi –ralliautolla kartanlukijanaan Derek Ringer. Hänen tallitoverinaan ajoi Tapio Laukkanen. Kaudella 2003 Rowe kilpaili David Sutton Cars Ltd:n Subaru Imprezalla PWRC sarjassa voittaen sarjan mestaruuden..

Rowen uran parhaat saavutukset ovat Englannin avoimen rallisarjan mestaruus vuonna 2008, N-ryhmän tuotantoautojen PWRC cupin mestaruus vuonna 2003 ja Kiinan rallimestaruus vuonna 2006.

Rowe voitti myös kahdesti Autosport National Rally Driver of the Year äänestyksen kotimaassaan vuosina 1998 ja 2003.

## Lähteet
Karhunvartijan tyhjiö

**Karhunvartijan tyhjiö** (tai **Suuri tyhjiö**) on valtava, melko pallomainen alue avaruudessa, joka sisältää hyvin vähän galakseja. Se sijaitsee Karhunvartijan tähdistön lähellä, josta sen nimi juontuu. Sen keskuksen sijainti on rektaskensio  ja deklinaatio .

## Yleiskuva
Huikealla lähes 330 miljoonan valovuoden halkaisijallaan (joka on noin 0,27 prosenttia maailmankaikkeutemme halkaisijasta) ja lähes 236 000 Mpc3:n tilavuudellaan Karhunvartijan tyhjiö on yksi suurimmista tiedossa olevista tyhjiöistä universumissa, ja sitä kutsutaankin *supertyhjiöksi* (). Sen löydön raportoivat vuonna 1981 Robert Kirshner ja muut galaktisia punasiirtymiä koskevassa tutkimuksessa. Karhunvartijan tyhjiön keskusta on noin 700 miljoonan valovuoden päässä Maasta.

Muut tähtitieteilijät havaitsivat pian, että tyhjiö sisälsi muutamia galakseja. Vuonna 1987 J. Moody, Robert Kirshner, G. MacAlpine sekä S. Gregory julkaisivat löytönsä tyhjiön sisältämästä kahdeksasta galaksista. M. Strauss ja John Huchra ilmoittivat löytäneensä vielä kolme galaksia vuonna 1988, ja Greg Aldering, G. Bothun, Robert P. Kirshner, ja Ron Marzke ilmoittivat vuonna 1989 löytyneen 15 galaksia. Vuonna 1997 Karhunvartijan tyhjiön tiedettiin sisältävän 60 galaksia.

Tähtitieteilijä Greg Alderingin mukaan tyhjiön mittakaava on sellainen, että "jos Linnunrata olisi Karhunvartijan tyhjiön keskellä, emme olisi saaneet tietää muiden galaksien olemassaolosta ennen 1960-lukua."

Herkuleksen Superjoukko muodostaa osan tyhjiön reunaa.

Toistaiseksi Karhunvartijan tyhjiössä on havaittu vasta 60 galaksia. Käyttämällä karkeaa arviota noin 1 galaksista jokaista 10 miljoonaa valovuotta kohti (joka on 4 kertaa kauempana kuin Andromedan Galaksi on maasta) Karhunvartijan tyhjiössä pitäisi olla noin 2&nbsp;000 galaksia.

## Alkuperä
Karhunvartijan tyhjiön ja kosmologisen evoluution Lambda-CDM-mallin yhteydessä ei ole mitään havaittuja epäjohdonmukaisuuksia . On esitetty teoria, että Karhunvartijan tyhjiö muodostui pienempien tyhjiöiden sulautuessa yhteen, aivan kuten pienet saippuakuplat sulautuvat yhteen isommiksi kupliksi. Tämä voisi selittää tyhjiön läpi kulkevan pienestä galaksimäärästä muodostuvan putkimaisen alueen.

## Lähteet
Mini Coupé ja Roadster

**Mini Coupé** ja **Roadster** ovat BMW:n omistaman Minin vuosina 2011–2015 valmistamia pieniä kaksipaikkaisia henkilöautomalleja. Kovakattoinen Coupé esiteltiin Frankfurtin autonäyttelyssä syyskuussa 2011 ja kangaskattoinen Roadster seuraavan vuoden tammikuussa Detroitin autonäyttelyssä.

Edullisimmassa Cooper-mallissa oli vapaasti hengittävä 1,6-litrainen (121&nbsp;hv) bensiinimoottori. Cooper S- ja John Cooper Works -malleissa moottori oli turboahdettu, ja tehoa on ensin mainitussa 181 hevosvoimaa, jälkimmäisessä 208 hevosvoimaa. Lisäksi saatavana oli myös Cooper SD, jossa oli 2,0-litrainen (141&nbsp;hv) dieselmoottori.
 

## Lähteet

## Aiheesta muualla
Drache-luokka

**Drache-luokka** oli Itävalta-Unkarin laivaston kahden ironcladin muodostama alusluokka. Alusten virallinen luokittelu oli kolmannen luokan panssarifregatti.

## Alukset
Itävalta-Unkarin laivaston pääsuunnittelija Joseph von Romako suunnitteli alukset, joissa oli rautalevyin suojattu puurunko.

Marraskuussa 1867 alukset aseistettiin kymmenellä seitsemän tuuman Armstrongin valmistamalla ML-tykillä ja kahdella pronssisella kahden tuuman MLR-tykillä.

## Lähteet
*

### Viitteet
Sakari Westerlund

**Sakari Adolf Westerlund** (30. syyskuuta 1858 Tornio – 22. helmikuuta 1925 Oulu) oli suomalainen opettaja, rehtori, urheiluvaikuttaja ja valtiopäivämies. 

Sakari Westerlundin vanhemmat olivat postiljooni Zachris Westerlund ja Gustava Stark-Nordberg ja puoliso vuodesta 1883 Sofia Lindborg. Westerlund tuli ylioppilaaksi Oulun lyseosta 1876 ja valmistui filosofian kandidaatiksi 1882. Hän oli latinan vt. lehtori Oulun ruotsalaisessa lyseossa 1882–1885 ja latinan ja suomen vt. kollega Oulun lyseossa 1866–1867 ja sitten vakinainen. Koulun vararehtorina hän toimi vuodesta 1890 ja rehtorina vuodesta 1892 vuoteen 1925. Oulun lyseon kreikan opettaja hän oli 1886–1890, Oulun suomalaisen valmistavan koulun osakas ja opettaja 1883–1909 ja Oulun käsityöläiskoulujen johtaja vuodesta 1887. Westerlundilla oli useita luottamustehtäviä koulutuksen, urheilun ja kunnalliselämän piirissä. Muun muassa Oulun kaupunginvaltuuston jäsen Westerlund oli parikymmentä vuotta ja Oulun hätäapukomitean jäsen noin 30 vuotta, samoin kuin Oulun Hiihtoseuran johtokunnan puheenjohtaja. Oulun VPK:n toiminnassa Westerlund oli mukana 35 vuotta. Hän työskenteli *[[Oulun Lehti|Oulun Lehden]]* päätoimittajana 1883–1884 ja toimitti Oulun lyseon vuosikertomukset 1902–1919. Westerlund edusti Kuopion hiippakunnan opettajia valtiopäivillä 1897 ja 1899. 

Diplomi-insinööri, opettaja ja oppikirjojen laatija Aarne S. Avela oli Sakari Westerlundin ja Sofia Lindborgin poika.

## Lähteet
Festival of Britain

**Festival of Britain** oli Yhdistyneessä kuningaskunnassa vuonna 1951 järjestetty tapahtuma, joka juhlisti Britannian saavutuksia tieteessä, taiteissa ja teollisuudessa. Sen pääorganisoijana oli työväenpuolueen poliitikko ja ministeri Herbert Morrison.

Kuningas Yrjö VI avasi Festival of Britainin Lontoossa 3. toukokuuta 1951. Tapahtuma ajoitettiin alkamaan Lontoon vuoden 1851 maailmannäyttelyn satavuotisjuhlavuonna, mutta se ei ollut esikuvansa tavoin kansainvälinen tapahtuma, vaan keskittyi puhtaasti Britanniaan. Tapahtuma ei rajoittunut pelkästään Lontooseen, vaan näyttelyitä ja esityksiä nähtiin myös muualla Yhdistyneessä kuningaskunnassa. Kaiken kaikkiaan Festival of Britainin yli 2000 eri tapahtumapaikassa kävi yli 18 miljoonaa vierailijaa ennen tapahtuman loppua syyskuussa 1951.

## Uusi tapahtuma 2022

Yhdistyneen kuningaskunnan pääministeri Theresa May ehdotti syyskuussa 2018 Festival of Britainin kaltaisen tapahtuman järjestämistä vuonna 2022. Ehdotus sai julkisuudessa ristiriitaisen vastaanoton, mutta Maytä pääministerinä seurannut Boris Johnson myönsi luvan tapahtuman järjestämiselle. Nimen Festival of Great Britain and Northern Ireland (ja pilkkanimen *”Festival of [[Brexit]]”*) saaneen tapahtuman suunnittelua on jatkettu myös koronaviruspandemian jälkeen huolimatta siitä, että sen vaatimaa rahoitusta voitaisiin muun muassa käyttää pandemian haittaamien taiteiden tukemiseen. Tapahtuman johtajaksi on valittu Lontoon olympialaisten 2012 taiteellinen johtaja Martin Green.

## Lähteet

## Aiheesta muualla

* 
* 
*